cyanic-selkie/wikianc huggingface dataset:
อำเภอเขาสมิง
ประวัติ
แต่เดิมที่ว่าการอำเภอทุ่งใหญ่ ตั้งอยู่ที่บ้านคลองใหญ่ (ฝั่งเหนือคลองร่างหวาย) ตำบลท่าสะท้อน แต่เนื่องจากที่ตั้งที่ว่าการอำเภอทุ่งใหญ่ การคมนาคมไป - มา ลำบาก ทำให้ประชาชนจากตำบลต่าง ๆ ไม่ค่อยเดินทางไปติดต่อราชการที่ อำเภอทุ่งใหญ่ ทางราชการจึงย้ายที่ว่าการอำเภอทุ่งใหญ่ ไปตั้งอยู่ที่ตำบลแสนตุ้ง ในปี พ.ศ. 2449 แต่ยังใช้ชื่อว่าอำเภอทุ่งใหญ่อยู่ และเมื่อไทยได้จังหวัดตราดกลับคืนมา จึงโอนอำเภอทุ่งใหญ่ มาขึ้นกับเมืองตราดดังเดิม ในปี พ.ศ. 2450 และได้ย้ายที่ว่าการอำเภอทุ่งใหญ่ มาตั้งที่ตำบลท่าสะท้อนอีกครั้ง ในปี พ.ศ. 2460 และเปลี่ยนชื่ออำเภอให้เป็น "อำเภอเขาสมิง" จนถึงปัจจุบัน
ที่ตั้งและอาณาเขต
อำเภอเขาสมิงมีอาณาเขตติดต่อกับอำเภอและจังหวัดข้างเคียง ดังนี้
การปกครองส่วนภูมิภาค
อำเภอเขาสมิงแบ่งเขตการปกครองย่อยออกเป็น 8 ตำบล 66 หมู่บ้าน ได้แก่
การปกครองส่วนท้องถิ่น
ท้องที่อำเภอเขาสมิงประกอบด้วยองค์กรปกครองส่วนท้องถิ่น 10 แห่ง ได้แก่
บาทฮ็อมบวร์คฟอร์แดร์เฮอเออ
บาทฮ็อมบวร์คฟอร์แดร์เฮอเออ (Bad Homburg vor der Höhe) เป็นเมืองในรัฐเฮ็สเซิน ประเทศเยอรมนี บาทฮ็อมบวร์คเป็นเมืองสปาและศูนย์การประชุม มีประชากรจำนวน 52,000 คน เมืองนี้มีคำขวัญประจำเมืองคือ "อากาศและวิถีชีวิตของแชมเปญ"
เมืองบาทฮ็อมบวร์คนี้ตั้งอยู่ที่จุดรวมของแม่น้ำไรน์และแม่น้ำไมน์ อยู่ใกล้ ๆ กับเมืองแฟรงก์เฟิร์ต "บาท" (Bad) ได้มีขึ้นในปี ค.ศ. 1912 ปัจจุบันเมืองนี้มีชื่อเสียงจากการเป็นเมืองสปาและกาสิโน โดยได้รับฉายาว่าเป็น "มารดาแห่งมอนเตการ์โล" โดยค่าครองชีพในเมืองนี้สูงมาก เมืองนี้เป็นที่อยู่อาศัยของกลุ่มคนชั้นสูงที่อาจจะไปทำงานในเมืองแฟรงก์เฟิร์ตแบบไปเช้าเย็นกลับก็ได้ เมืองนี้ยังเป็นที่ตั้งของบริษัทมากมาย โดยผู้อยู่อาศัยมีจำนวนไม่เท่าแรงงานจึงมีการเดินทางมาทำงานจากเมืองอื่น
ใน พ.ศ. 2450 พระบาทสมเด็จพระจุลจอมเกล้าเจ้าอยู่หัว รัชกาลที่ 5 ได้เสด็จพระราชดำเนินมายังเมืองแห่งนี้เพื่อประทับรักษาพระองค์แบบธาราบำบัดตามคำแนะนำของแพทย์หลวงชาวเยอรมัน
ทายาทพันธุ์ข้าวเหนียว
ทายาทพันธุ์ข้าวเหนียว เป็นละครโทรทัศน์ไทย ผลิตโดย เดอะ วัน เอ็นเตอร์ไพรส์ และ วัน สามสิบเอ็ด เค้าโครงเรื่องโดย บุตรรัตน์ บุตรพรม บทโทรทัศน์โดย จันทร์พันแสง นำแสดงโดย ไผ่ พงศธร, ต่าย อรทัย, รุ่งรัตน์ เหม็งพานิช, วิทยา เทพทิพย์ และ จารุณี สุขสวัสดิ์ เรื่องนี้ใช้วิธีถ่ายทำไปพร้อม ๆ กับออกอากาศ เช่น "แม่บัวเรียนฟู้ด" กำกับการแสดงโดย บรรเจิด พุทธโศภิษฐ์
เปโตรนิยาแห่งอารากอน
เปโตรนิยา(Petronilla; Peyronela หรือ Payronella; Peronella) เสด็จพระราชสมภพ 29 มิถุนายน / 11 สิงหาคม ค.ศ. 1136 สวรรคต 15 ตุลาคม ค.ศ. 1173 ครองราชย์เป็นสมเด็จพระราชินีนาถแห่งอารากอนหลังการสละบัลลังก์ของพระราชบิดาในปี ค.ศ. 1137 จนกระทั่งสละราชบัลลังก์ในปี ค.ศ. 1164 ทรงเป็นพระราชธิดาและผู้สืบทอดต่อตำแหน่งของพระเจ้ารามิโรที่ 2 แห่งอารากอน ซึ่งเกิดจากอาแญ็สแห่งอากีแตนผู้เป็นพระมเหสี พระองค์เป็นผู้ปกครองคนสุดท้ายของอารากอนที่มาจากราชวงศ์ฆิเมเนซ และการแต่งงานของพระองค์ทำให้บัลลังก์ถูกส่งต่อให้ราชวงศ์บาร์เซโลนา
พระราชินีแห่งอารากอน
รามิโร พระบิดาของเปโตรนิยาเป็นพระอนุชาของพระเจ้าอัลฟอนโซที่ 1 แห่งอารากอน และเป็นบิชอปแห่งบาร์บัสโตร-โรดา ทว่าในปี ค.ศ. 1134 พระเจ้าอัลฟอนโซได้สิ้นพระชนม์โดยร้ซึ่งทายาท พระองค์ยกราชบัลลังก์ให้กลุ่มนักรบศาสนาสามกลุ่ม แต่ความประสงค์ของพระองค์ไม่ได้รับการทำตาม กลุ่มชนชั้นสูงของอารากอนเลือกพระอนุชาของพระองค์เป็นกษัตริย์ ด้วยเป็นบิชอป รามิโรจึงต้องขอการผ่อนผันจากสมเด็จพระสันตะปาปา สละคำปฏิญาณตนเป็นพระเพื่อมาสานต่อการสืบทอดต่อบัลลังก์
การอภิเษกสมรสของพระเจ้ารามิโรกับอาแญ็สแห่งอากีแตน ซึ่งเป็นพระปิตุจฉาของอาลีเยนอร์แห่งอากีแตน ถูกจัดเตรียมขึ้นมาอย่างเร่งรีบ และอาแญ็สตั้งครรภ์อย่างรวดเร็ว เปโตรนิยาซึ่งป็นพระโอรสธิดาเพียงคนเดียวของทั้งคู่เสด็จพระราชสมภพเมื่อวันที่ 29 มิถุนายน ค.ศ. 1136 พระองค์มีพระชนมายุเพียง 1 พรรษาในตอนที่ถูกจับหมั้นหมายกับราโมน บารังเกที่ 4 เคานต์แห่งบาร์เซโลนา ซึ่งขณะนั้นมีอายุ 24 ปี ต่อมาในปีเดียวกันนั้นพระบิดาของพระองค์สละราชสมบัติให้พระองค์และส่งต่ออำนาจให้ราโมน บารังเก พระองค์กลับไปใช้ชีวิตในทางศาสนา ที่วิหารซันเปโดรในเวสกา ทรงสิ้นพระชนม์ที่วิหารดังกล่าวในปี ค.ศ. 1157 พระมารดาของเปโตรนิยาก็เกษียณตัวไปใช้ชีวิตในทางศาสนาที่อารามฟงเตฟวูด์และสิ้นพระชนม์ราวปี ค.ศ. 1159
การแต่งงานและการสิ้นพระชนม์
เดือนสิงหาคม ค.ศ. 1150 เปโตรนิยาเข้าพิธีแต่งงานกับราโมนที่แยย์ดา การแต่งงานถูกทำให้สมบูรณ์ในปี ค.ศ. 1151 เมื่อพระองค์มีพระชนมายุ 15 พรรษา ทั้งคู่มีพระโอรสธิดาด้วยกันห้าคน หนึ่งในนั้นคือพระเจ้าอัลฟอนโซที่ 2 แห่งอารากอน และพระองค์ไว้วางใจในตัวพระสวามีเป็นอย่างมาก ขณะกำลังตั้งครรภ์พระโอรสธิดาคนแรก ทรงสั่งเสียไว้ว่าจะยกราชอาณาจักรอารากอนให้พระสวามีหากพระองค์สิ้นพระชนม์ในการคลอดบุตร
พระสวามีของพระองค์สิ้นพระชนม์ในปี ค.ศ. 1162 ในวันที่ 18 กรกฎาคม ค.ศ. 1164 เปโตรนิยาสละราชบัลลังก์ให้พระเจ้าอัลฟอนโซที่ 2 แห่งอารากอน พระโอรสที่ยังมีชีวิตอยู่คนโตซึ่งมีพระชนมายุเพียง 7 พรรษา พระองค์เกษียณตัวจากชีวิตสาธารณะเช่นเดียวกับที่พระบิดาของพระองค์เคยทำ เปโตรนิยาสิ้นพระชนม์ในบาร์เซโลนาในเดือนตุลาคม ค.ศ. 1173 ด้วยพระชนมายุเพียง 73 พรรษา ร่างของพระองค์ถูกฝังที่อาสนวิหารบาร์เซโลนา แต่หลุมฝังศพของพระองค์สูญหายไป
พ.ศ. 1953
พุทธศักราช 1953 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1953
อ๊กยอ ผู้พิทักษ์แห่งโชซอน
อ๊กยอ ผู้พิทักษ์แห่งโชซอน (Flowers of the Prison) ละครโทรทัศน์เกาหลี แนวอิงประวัติศาสตร์จาก สถานีโทรทัศน์เอ็มบีซี เป็นโปรเจกต์พิเศษที่ถูกสร้างขึ้นเพื่อฉลองครบรอบ 55 ปีการก่อตั้งสถานีนำแสดงโดย จินเซย็อน และ โก ซู ร่วมด้วยนักแสดงชื่อดังอีกมากมายเริ่มออกอากาศตอนแรกวันที่ 30 เมษายน พ.ศ. 2559 และออกอากาศตอนสุดท้ายเมื่อวันที่ 6 พฤศจิกายน ปีเดียวกันโดยมีทั้งสิ้น 51 ตอน
เรือบรรทุกเครื่องบินชั้นคิตตีฮอว์ค
เรือบรรทุกเครื่องบินชั้นคิตตีฮอว์ค (Kitty Hawk class aircraft carrier) เป็นชั้นของเรือบรรทุกเครื่องบินขับเคลื่อนด้วยกังหันไอน้ำของกองทัพเรือสหรัฐอเมริกา พัฒนามาจากเรือบรรทุกเครื่องบินชั้นฟอร์เรสตัล ตั้งชื่อตามชื่อเรือลำแรกในชั้น คือ ยูเอสเอส คิตตีฮอว์ค (CV-63) ซึ่งมาจากชื่อเมืองคิตตีฮอว์ค รัฐนอร์ทแคโรไลนา สถานที่ซึ่งพี่น้องไรต์ทดสอบเครื่องบินเป็นครั้งแรกเมื่อ 17 ธันวาคม ค.ศ. 1903
อ๊กยอ ผู้พิทักษ์แห่งโชซอน
ส่วนในประเทศไทยทาง ช่อง 3 แฟมิลี ได้ซื้อลิขสิทธิ์นำมาออกอากาศโดยออกอากาศทุกวันจันทร์–พฤหัสบดี เวลา 18.20–19.15 น. และวันศุกร์ เวลา 18.00–19.00 น. เริ่มออกอากาศตอนแรกวันพฤหัสบดีที่ 8 กุมภาพันธ์ พ.ศ. 2561 ต่อจากละครเรื่อง อโศกมหาราช
เรือบรรทุกเครื่องบินชั้นคิตตีฮอว์ค
เรือบรรทุกเครื่องบินชั้นคิตตีฮอว์คประกอบด้วยเรือจำนวน 4 ลำ ที่ประจำการตั้งแต่ทศวรรษ 1960 ปัจจุบันเรือทั้งสี่ลำถูกปลดประจำการหมดแล้ว ได้แก่
อ๊กยอ ผู้พิทักษ์แห่งโชซอน
เนื้อเรื่อง
เรื่องราวถูกเซ็ตให้อยู่ในช่วง ราชวงศ์โชซ็อน โดยกล่าวถึง อ๊กยอ (จินเซย็อน) หญิงสาวที่เกิดและเติบโตในเรือนจำเมื่อออกจากเรือนจำเธอได้ผจญภัยไปพร้อมกับชายปริศนานาม ยุนแทวอน (โก ซู) ทำให้เธอได้กลายเป็นผู้เรียกร้องสิทธิให้กับคนยากจนและผู้ไม่ได้รับความยุติธรรม
วุ้นมะพร้าว
วุ้นมะพร้าว หรือ วุ้นสวรรค์ (nata de coco) เป็นขนมชนิดหนึ่งที่มีลักษณะหนึบ ๆ สีใส และลักษณะคล้ายเยลลี่ ผลิตจากการหมักน้ำมะพร้าวผ่านประมวลการทำให้แข็งตัวจนกลายเป็นเซลลูโลสโดยใช้ Acetobacter xylinum เชื่อกันว่าวุ้นมะพร้าวมีต้นกำเนิดมาจากประเทศฟิลิปปินส์ ซึ่งที่นั่น วุ้นมะพร้าวเป็นขนมหวานที่ได้รับความนิยมอย่างมาก โดยสามารถกินกับของดอง เครื่องดื่มชนิดต่าง ๆ ไอศกรีม พุดดิง และผลไม้รวมได้
แผ่นวุ้นที่เกิดจากการหมักโดยจุลินทรีย์  A. xylinum เป็นพอลิเมอร์ของน้ำตาลกลูโคสต่อกันด้วยพันธะบีตา-1,4 ไกลโคซิดิก (b-1,4 glycosidic bond) หรืออาจเรียกว่าเป็นเนื้อเยื่อประเภทเซลลูโลส จากโครงสร้างทางเคมีของวุ้นน้ำมะพร้าวทำให้น้ำย่อยหรือเอนไซม์ในระบบทางเดินอาหารของมนุษย์ไม่สามารถย่อยได้  จึงถูกจัดเป็นสารอาหารประเภทเส้นใยอาหาร (dietary fiber) และจากคุณสมบัตินี้จึงทำให้สามารถใช้วุ้นน้ำมะพร้าวเป็นส่วนของอาหารในการลดน้ำหนักได้ และมีประโยชน์ในแง่การส่งเสริมสุขภาพช่วยระบบขับถ่าย วุ้นน้ำมะพร้าวสามารถนำมาแปรรูปเป็นอาหารคาวหวานได้หลายชนิด เช่น วุ้นลอยแก้วรวมมิตร นำมาแทนปลาหมึกหรือแมงกะพรุนในอาหารประเภทต่าง ๆ  นอกจากนี้ยังนิยมนำมาผสมในเยลลี่ โยเกิร์ต และไอศกรีม
โรงแรมเพนนินซูล่า
โรงแรมเพนนินซูลา กรุงเทพฯ (The Peninsula Bangkok) คือโรงแรมหรูแห่งหนึ่งของกรุงเทพฯ ตั้งอยู่ที่ถนนเจริญนคร ริมฝั่งแม่น้ำเจ้าพระยา โรงแรมเป็นส่วนหนึ่งของกลุ่มโรงแรมเพนนินซูลาซึ่งตั้งอยู่ในฮ่องกง เจ้าของคือ บริษัท โรงแรมฮ่องกงและเซี่ยงไฮ้ จำกัด โรงแรมเพนนินซูลา กรุงเทพฯ ได้รับรางวัลมาอย่างมากมายสำหรับความหรูหรา รวมถึงโรงแรมอันดับหนึ่งของโลกและอันดับหนึ่งของเอเชียและโรงแรมที่ดีที่สุดในกรุงเทพฯ เนื่องจากโครงสร้างที่มีรูปร่างเป็นตัวดับเบิลยู ทำให้แขกทุกคนสามารถมองเห็นทิวทัศน์ของแม่น้ำทั้ง 370 ห้องของโรงแรม
อนึ่ง ในอดีตเครือโรงแรมเพนนินซูล่าเคยเข้ามาดำเนินการธุรกิจโรงแรมริมถนนราชดำริ ซึ่งในปัจจุบันเป็นที่ตั้งของโรงแรมอนันตรา สยาม กรุงเทพฯ
ลักษณะเด่นของโรงแรม
หนึ่งในลักษณะเด่นของโรงแรมคือ สถานที่ตั้งของโรงแรมที่สะดวกในการเดินทาง สู่ย่านธุรกิจ ศูนย์การค้า และสถานท่องเที่ยวอีกหลายแห่งใจกลางเมืองกรุงเทพฯ โรงแรมฯมีบริการเฮลิคอปเตอร์, บริการรถลีมูซีนด้วยรถยนต์โรสรอยล์และรถยนต์บีเอ็มดับเบิลยูซีรีส์ 7 จัดการขนส่งผู้โดยสารจากสนามบินหลัก 2 แห่งของกรุงเทพฯ (สนามบินสุวรรณภูมิและสนามบินดอนเมือง) นอกจากนี้โรงแรมฯยังมีบริการรถตุ๊กตุ๊กและเรือข้ามฟากไว้บริการแขกอีกด้วย โรงแรมยังมีห้องอาหาร 5 ร้าน ได้แก่ เหม่ยเจียง ซึ่งบริการอาหารจีนกวางตุ้ง ทิพย์ธาราซึ่งบริการอาหารไทย ร้านริเวอร์คาเฟ่ แอนด์ เทอเรสซ์ในเมนูอาหารนานาชาติ และห้องอาหารเดอะ ล็อบบี้
ศูนย์ฟิตเนส
สปาของโรงแรมเสนอการดูแลร่างกายอย่างเต็มที่ การนวด และการบำรุงผิวหน้า ในเดือนกุมภาพันธ์ พ.ศ. 2553 สปาได้รับการโหวตให้เป็นหนึ่งในสิบสปาแห่งเอเชีย และใน พ.ศ. 2558 สปาได้รับเลือกเป็นอันดับ 1 โดยนิตยสารแทรฟเวิล แอนด์ ไลเซอร์ (Travel and Leisure Magazine) บนพื้นล่างของโรงแรมมีสระว่ายน้ำสามระดับขนาด 88 เมตร ริมฝั่งของแม่น้ำเจ้าพระยา สิ่งอำนวยความสะดวกรวมถึงห้องอบไอน้ำ ซาวน่า สระน้ำวน และสระแช่ตัว และห้องฟิตเนส
ภาษาซาคา
ภาษาซาคา หรือ ภาษายาคุต เป็นภาษากลุ่มเตอร์กิก มีผู้พูด 363,000 คน ในสาธารณรัฐซาคา (ยาคูเตีย) ของรัสเซีย การเรียงประโยคเป็นแบบประธาน-กริยาวิเศษณ์-กรรม-กริยา คำแสดงความเป็นเจ้าของมาก่อนคำที่เป็นเจ้าของ คำขยายตามหลังนามที่ถูกขยาย คำนามมีรุปเอกพจน์กับพหูพจน์ ไม่แบ่งเพศของนาม แต่มีการแยกสรรพนามบุรุษที่ 3 ระหว่างนามที่มีกับไม่มีชีวิต
อักขรวิธี
ภาษาซาคาเขียนด้วยอักษรซีริลลิก ชุดตัวอักษรซาคาประกอบด้วยอักขระรัสเซียและอักขระเพิ่มเติม 5 ตัว ได้แก่ Ҕҕ, Ҥҥ, Өө, Һһ, Үү
ชุดตัวอักษรซาคา (Saqalyy suruk-bičik):
ตัวเลข
ในตารางนี้ ตัวเลขภาษาซาคาจะเขียนด้วยอักษรโรมัน (ดูอักขรวิธี)
อุษา นารายณัน
อุษา นารายณัน (उषा नारायणन; พ.ศ. 2465 – 24 มกราคม พ.ศ. 2551) หรือนามเดิมว่า ทินต์ ทินต์ (တင့်တင့်) เป็นสุภาพสตรีหมายเลขหนึ่งของประเทศอินเดียช่วงปี พ.ศ. 2540–2545 เป็นภริยาของโกจเจรีล รามัน นารายณัน ประธานาธิบดีอินเดียคนที่ 10 หลังสามีขึ้นดำรงตำแหน่งดังกล่าว อุษาจึงเป็นสตรีต่างชาติที่ดำรงตำแหน่งสุภาพสตรีหมายเลขหนึ่งคนที่สองของประเทศ ทั้งนี้เธอมีบทบาทสำคัญในการเป็นนักสังคมสงเคราะห์หญิงจากการริเริ่มโดยสามี
ประวัติ
อุษามีนามเดิมว่า ทินต์ ทินต์ เกิดที่ประเทศพม่า สำเร็จการศึกษาศิลปศาสตร์บัณฑิตจากมหาวิทยาลัยร่างกุ้ง หลังจากนั้นจึงประกอบกิจเป็นอาจารย์พิเศษในภาควิชาภาษาพม่าและวรรณคดี ก่อนรับทุนไปศึกษาต่อ ณ โรงเรียนสังคมสงเคราะห์เดลี (Delhi School of Social Work) และรับปริญญาโทในสาขาที่เชี่ยวชาญเฉพาะด้านเกี่ยวกับการกระทำผิดในเด็กและเยาวชน
เธอพบกับโกจเจรีล รามัน นารายณันตั้งแต่ยังทำงานอยู่ในประเทศพม่า ทั้งนี้เธอเคยทำงานอยู่ในสมาคมเยาวนารี (World Young Women's Christian Association) เมื่อเธอได้ยินว่านารายณันเป็นนักศึกษาของแลสกี (Laski) เธอจึงเริ่มมีปฏิสันถารด้วย โดยมีเนื้อหาเกี่ยวกับเสรีภาพทางการเมือง หลังจากนั้นทั้งสองจึงสมรสกันเมื่อวันที่ 8 มิถุนายน พ.ศ. 2494 ในเดลี การสมรสของทั้งสองได้รับการยกเว้นเป็นพิเศษจากความช่วยเหลือของชวาหระลาล เนห์รูเพราะเธอถือสัญชาติพม่า หลังสมรสเธอจึงรับสัญชาติอินเดียและเปลี่ยนชื่อเป็น "อุษา" ทั้งสองมีบุตรสาวด้วยกันสองคน คนแรกชื่อจิตรา เป็นเอกอัครราชทูตประจำสวิตเซอร์แลนด์และสันตะสำนัก และบุตรสาวอีกคนชื่อ อมฤตา
หลังสามีขึ้นดำรงตำแหน่งประธานาธิบดีของประเทศอินเดีย อุษาจึงเป็นสตรีต่างชาติที่ดำรงตำแหน่งสุภาพสตรีหมายเลขหนึ่งคนที่สองของประเทศ ซึ่งคนแรกคือชานกี เวนกทรมัณ (Janaki Venkataraman) ภริยาชาวพม่าเชื้อสายอินเดียของรามสวามี เวนกทรมัณ ประธานาธิบดีคนก่อนหน้านี้
หลังสำเร็จการศึกษาระดับปริญญาโทจากโรงเรียนสังคมสงเคราะห์เดลี เธอจึงมีบทบาทยิ่งด้านการเป็นนักสังคมสงเคราะห์สำหรับสตรีและเด็กในอินเดีย นอกจากนี้เธอยังมีงานแปลและตีพิมพ์เรื่องสั้นภาษาพม่าหลายเล่ม เป็นต้นว่า รวมเรื่องชื่อ "Sweet and Sour" ที่แปลจากผลงานของเตน เพ มยิน (Thein Pe Myint) ตีพิมพ์เมื่อปี พ.ศ. 2541
วราวุธ สุธีธร
ดร.วราวุธ สุธีธร (10 ตุลาคม พ.ศ. 2491 ที่จังหวัดนครปฐม— ) เป็นนักธรณีวิทยา, นักบรรพชีวินวิทยาที่มีชื่อเสียงชาวไทย ผู้เชี่ยวชาญเรื่องสัตว์มีกระดูกสันหลัง ผู้อำนวยการสำนักวิจัยซากดึกดำบรรพ์และพิพิธภัณฑ์ธรณีวิทยา กรมทรัพยากรธรณี กระทรวงทรัพยากรธรรมชาติและสิ่งแวดล้อม
ประวัติ
วราวุธ สุธีธร หรือที่รู้จักกันในนาม ดร.วราวุธ สุธีธร จบธรณีวิทยา (วท.บ.) จากมหาวิทยาลัยเชียงใหม่ และได้รับวิทยาศาสตร์ดุษฎีบัณฑิต (กิตติมศักดิ์) สาขาชีววิทยา จากมหาวิทยาลัยมหาสารคาม
ปัจจุบันเป็นดำรงตำแหน่งเป็นผู้อำนวยการศูนย์วิจัยและการศึกษาบรรพชีวินวิทยา มหาวิทยาลัยมหาสารคาม และดำรงตำแหน่งผู้อำนวยการพิพิธภัณฑ์ไดโนเสาร์ภูกุ้มข้าว อำเภอสหัสขันธ์ จังหวัดกาฬสินธุ์ อีกตำแหน่งหนึ่งด้วย
ชีวินครอบครัวสมรสกับนางประภัสร์พร สุธีธร (ฉ่ำเฉลิม) มีบุตร 3 คน คือ นางสุธาทิพย์ กาวิเนตร (ชื่อสกุลเดิม "สุธีธร"), นางสาวธนาสิริ สุธีธร และนายสุรเวช สุธีธร  เข้ารับราชการที่กรมทรัพยากรธรณี เมื่อปี พ.ศ. 2517 มีภารกิจทำหน้าที่สำรวจและทำแผนที่ธรณีวิทยา บริเวณภาคตะวันตกและอิสาน ทำให้พบกระดูกไดโนเสาร์หลายแหล่งในอิสาน จนต่อมาได้มีความร่วมมือกับคณะสำรวจชีววิทยาไทย-ฝรั่งเศส ทำการสำรวจฟอสซิลสัตว์มีกระดูกสันหลังในประเทศไทยในปี พ.ศ. 2523 เป็นต้นมา อีกทั้งได้เป็นวิทยากรถวายรายงานแด่สมเด็จพระเทพรัตนราชสุดาฯ ที่ภูเวียง ภูหลวง และภูกุ้มข้าว เกี่ยวกับไดโนเสาร์หลายครั้ง
จึงได้มีโอกาสเข้าร่วมในคณะสำรวจ โดยเป็นผู้นำทางไปยังแหล่งที่มีโอกาสพบฟอสซิล การสำรวจสำเร็จได้ด้วยดี มีการค้นพบฟอสซิลไดโนเสาร์และสัตว์มีกระดูกสันหลังหลายชนิด ได้รับทุนอบรมการทำวิจัยด้านบรรพชีวินวิทยา เรียนรู้การอนุรักษ์ตัวอย่าง การขุดสำรวจภาคสนาม การจัดเก็บตัวอย่าง และการจัดการพิพิธภัณฑ์ ได้รับประกาศนียบัตรทางด้านบรรพชีวินวิทยา สัตว์มีกระดูกสันหลัง จากมหาวิทยาลัยปารีส หก ในปี 2529 และได้ไปเรียนรู้เพิ่มเติมที่ประเทศแคนาดา เมื่อปี 2531
ในปี 2535 ได้เป็นหัวหน้าทีมสำรวจไดโนเสาร์ของไทย ซึ่งทำให้การสำรวจขุดค้นไดโนเสาร์เป็นไปอย่างต่อเนื่อง ผลของการทำงานอย่างหนักตลอด 30 ปี ทำให้ค้นพบแหล่งฟอสซิลสำคัญมากมาย ในชั้นหินที่สะสมตัวบนแผ่นดินในมหายุคมีโซโซอิก ตั้งแต่ยุคไทรแอสซิก จูแรสซิก จนถึงครีเทเชียส ส่วนใหญ่อยู่ทางภาคตะวันออกเฉียงเหนือของไทย ซึ่งรู้จักกันในชื่อที่ราบสูงโคราช อย่างเช่นแหล่งฟอสซิลภูกุ้มข้าว เป็นแหล่งที่พบไดโนเสาร์จำนวนมากที่สุด แหล่งภูน้ำจั้น พบปลาไทยอิกทิส พุทธบุตรเอนซิส มากกว่า 300 ตัวอย่าง ผลจากการค้นพบตัวอย่างจำนวนมาก ทำให้มีผลงานวิจัยที่ตีพิมพ์ในวารสารระดับชานติและนานาชาติมากมาย ทั้งพืช สัตว์มีกระดูกสันหลังและไม่มีกระดูกสันหลัง โดยเฉพาะในที่ราบสูงโคราช ค้นพบฟอสซิลไดโนเสาร์ถึง 16 ชนิด เช่น บรรพบุรุษของไทรันโรซอร์ (สยามโมไทรันนัส อีสานเอนซิส –Nature: 1996) นอกจากไดโนเสาร์แล้วยังมีงานวิจัยเกี่ยวกับสัตว์ร่วมยุค ได้แก่ ฉลามน้ำจืด ปลากระดูกแข็ง สัตว์สะเทินน้ำสะเทินบก เต่า ไฟโตซอร์ จระเข้ และ เทอโรซอร์
นอกจากจะทำงานด้านวิจัยซากดึกดำบรรพ์แล้ว ยังมีผลงานในการบรรยายให้ความรู้ด้านธรณีวิทยาและบรรพชีวินวิทยาให้แก่ผู้ที่สนใจ ตั้งแต่ระดับอุดมศึกษา ครูผู้สอนวิทยาศาสตร์ เยาวชน จนถึงระดับอนุบาล งานที่สำคัญอีกประการหนึ่ง คือ การพัฒนาแหล่งขุดค้นภูกุ้มข้าว เป็นพิพิธภัณฑ์แหล่งขุดค้น และพัฒนาต่อเนื่องจนเกิดเป็นพิพิธภัณฑ์ไดโนเสาร์ที่มีชื่อเสียงในอุษาคเนย์ พิพิธภัณฑ์ได้รับพระกรุณาธิคุณจากสมเด็จพระเทพรัตน์ราชสุดาฯ พระราชทานอนุญาตให้ใช้ชื่อ “พิพิธภัณฑ์สิรินธร” และเสด็จเปิดพิพิธภัณฑ์ เมื่อวันที่ 9 ธันวาคม 2551 พิพิธภัณฑ์แห่งนี้เป็นพิพิธภัณฑ์ธรรมชาติวิทยาที่ครบวงจร ทั้งด้านการวิจัย อนุรักษ์ และการเผยแพร่ความรู้ ผู้ผู้สนใจเข้าเยี่ยมชมมากกว่าเจ็ดแสนคนต่อปี
เมื่อ 2554 ได้ดำรงตำแหน่งผู้อำนวยการศูนย์วิจัยและการศึกษาบรรพชีวินวิทยา มหาวิทยาลัยมหาสารคาม มีเป้าหมายเป็นศูนย์ความเป็นเลิศเฉพาะทาง เชี่ยวชาญด้านบรรพชีวินวิทยา สร้างสรรค์งานวิจัยต่อเนื่องเป็นมาตรฐานสากล และเป็นที่ยอมรับในระดับนานาชาติ
ผลงาน
ผลงานการค้นพบของวราวุธ ได้แก่ การค้นพบไดโนเสาร์ชนิดใหม่หลายชนิดในประเทศไทย เช่น ไดโนเสาร์ซอโรพอด ภูเวียงโกซอรัส สิรินธรเน่ (Phuwiangosaurus sirindhornae) ไดโนเสาร์กินเนื้อ สยามโมไทรันนัส อิสานเอนซิส (Siamotyrannus isanensis), ไดโนเสาร์ปากนกแก้ว ซิตตะโกซอรัส สัตยารักษ์กิ (Psittacesaurus sattayaraki) และไดโนเสาร์ซอโรพอดที่เก่าแก่ที่สุด อิสานโนซอรัส อรรถวิภัชน์ชี (Isanosaurus attavipatch) รวมทั้งการค้นพบฟอสซิลสัตว์เลี้ยงลูกด้วยนมหลายชนิดในภาคใต้และภาคเหนือ  เป็นต้น
และได้รับเกียรติถูกนำนามสกุลไปตั้งชื่อวิทยาศาสตร์ให้แก่ สยามโมซอรัส สุธีธรนิ (Siamosaurus suteethorni) ไดโนเสาร์กินเนื้อที่พบในประเทศไทย
ผลงานวิจัย / โครงการวิจัย
สร้างองค์ความรู้ใหม่
New genus and New species จำนวน 14 new genus and New species ประกอบด้วย
2.     Siamochelys peninsularis n.g., n.sp.(2002)
3.     Isanodus paladeji n. g., n. sp (2004)
4.     Isanichthys palustris  gen. et sp. nov. (2006) CAVIN, L. and SUTEETHORN, V.
5.     Isanemys srisuki   gen. et sp. nov. (2006)  Tong et al.
7.     Siamamia naga  gen. et sp. nov, (2007) Cavin et al.
9.     Mukdahanodus trisivakulii gen. nov. et sp. nov. (2009) Cuny et al.
10. Khoratosuchus jintasakuli, gen. nov. sp. Nov (2010) Lauprasert et al.
11. Basilochelys macrobios n. gen. and n. sp (2010) Tong et al.
12. Kinnareemimus khonkaenensis, gen. nov. sp. Nov (2010) Buffetaut et al.
13. Siamodon nimngami nov. gen, nov. sep., (2011) Buffetaut, E. and Suteethorn, V.
14. Phunoichelys thirakhupti gen. et sp. nov. (2015) Tong et al.
New species จำนวน 6 new species ประกอบด้วย
1.     Lepidotes buddhabutrensis nov. sp. (2004)
2.     Lonchidion khoratensis nov. sp. (2004)
3.     Kizylkumemys khoratensis. nov. sp. (2005) Tong et al.
4.     Mauremys thanhinensis nov. sp. (2007) Cluade et al.
5.     Isanichthys lertboosi sp. nov. (2014) Deesri et al.
6.     Acrodus kalasinensis nov. sp. (2014) Cuny et al.
รายชื่อคณะผู้แทนทางการทูตในสิงคโปร์
ด้านล่างนี้คือรายชื่อคณะผู้แทนทางการทูตในสิงคโปร์ ปัจจุบันในสิงคโปร์มีเอกอัครราชทูตมีถิ่นพำนักและข้าหลวงใหญ่รวม 60 ประเทศ กงสุล 39 ประเทศ และองค์กรระหว่างประเทศ 7 องค์กร นอกจากนี้ยังมีเอกอัครราชทูตไม่มีถิ่นพำนักอยู่ในรัฐผู้รับ จากกว่า 60 ประเทศ ถูกส่งมาประจำที่สิงคโปร์
ภาษาซาลาร์
ภาษาซาลาร์เป็นภาษากลุ่มเตอร์กิก พูดโดยชาวซาลาร์ที่อยู่ในมณฑลชิงไห่ และกานซูในประเทศจีน มีอยู่ในเมืองกุลจา (Ghulja) ในเขตปกครองตนเองซินเจียงอุยกูร์ด้วย ชาวซาลาร์มีประมาณ 90,000 คน โดยพูดภาษาซาลาร์ 70,000 คน ที่เหลือพูดภาษาจีน
ชาวซาลาร์อพยพเข้ามาอยู่ในบริเวณที่อยู่ปัจจุบันเมื่อราว พ.ศ. 1900 โดยอพยพมาจากทางตะวันตก นักภาษาศาสตร์เสนอว่าภาษาโอคุซที่อยู่ในกลุ่มเตอร์กิกตะวันตกเป็นจุดกำเนิดของภาษาซาลาร์ ภาษานี้ได้อิทธิพลจากภาษาจีนและภาษาทิเบตมาก
แจซมิน เกรซ กรีมัลดี
แจซมิน เกรซ กรีมัลดี (Jazmin Grace Grimaldi, เกิด 4 มีนาคม พ.ศ. 2535 -) พระธิดานอกสมรสองค์ใหญ่ในเจ้าชายอัลแบร์ที่ 2 องค์อธิปัตย์แห่งโมนาโก กับนางตามารา จีน โรโตโล ชาวอเมริกันเชื้อสายอิตาลี และได้มีความสัมพันธ์ลึกซึ้งต่อกัน ซึ่งเวลาที่กรีมัลดีเกิดนั้นเป็นปีเดียวกันที่มารดาของเธอได้หย่าขาดจากนายเดวิด ชูมักเกอร์ สามีตามกฎหมาย
พื้นฐานครอบครัว
แจซมิน เกรซ กรีมัลดี เกิดเมื่อวันที่ 4 มีนาคม พ.ศ. 2535 ณ โรงพยาบาลเดเซิร์ต เมืองปาล์มสปริงส์ เทศมณฑลริเวอร์ไซด์ รัฐแคลิฟอร์เนีย สหรัฐอเมริกา  เป็นพระธิดานอกสมรสของเจ้าชายอัลแบร์ที่ 2 องค์อธิปัตย์แห่งโมนาโก กับนางตามารา จีน โรโตโล มารดาของเธอเป็นชาวอเมริกันเชื้อสายอิตาลีที่เกิดในรัฐแคลิฟอร์เนีย และเป็นนายหน้าอสังหาริมทรัพย์  เธอได้อาศัยร่วมกับมารดาอย่างปกติสุขมาโดยตลอด ซึ่งก่อนหน้านี้มารดาของเธอได้สมรสกับนายเดวิด ชูมักเกอร์ และหย่ากันในปี ค.ศ. 1992 แต่ทั้งคู่ก็มีไม่บุตรด้วยกัน และในปีเดียวกันที่มารดาของเธอหย่า ก็ได้มีความสัมพันธ์อันลึกซึ้งกับเจ้าชายอัลแบร์แห่งโมนาโก จนนางตามาราตั้งครรภ์ ทั้งนี้นางตามารา ผู้เป็นมารดาเคยเป็นบริกรหญิง ที่เฟรนช์ริเวียรา ในปี ค.ศ. 1991
การศึกษา
เธอสำเร็จการศึกษาจากโรงเรียนเซนต์มาร์กาเร็ตเอพิโซพัล ในเทศมณฑลปาล์มเดเซิร์ต รัฐแคลิฟอร์เนีย และได้ศึกษาต่อในโรงเรียนมัธยมเจเซียร์ราในเขตเทศมณฑลออเรนจ์ รัฐแคลิฟอร์เนีย เธอเป็นเด็กที่เติบโต อ่อนหวาน และมีไหวพริบ
ในเดือนพฤศจิกายน ปี ค.ศ. 2006 กรีมัลดีได้ไปเยือนเกาะทั้งแปดของประเทศฟิจิ โดยเป็นผู้แทนนักสิทธิมนุษยชนเข้าไปให้ความช่วยเหลือเด็กชาวฟิจิให้ได้รับการศึกษา, ยา และการพัฒนาชุมชน เธอหยุดเรียนเพื่อช่วยเหลือคนพิการ และบริจาควิตามินสำหรับสตรีที่ตั้งครรภ์ให้จำนวน 30,000 เม็ด แก่โรงพยาบาลซาวูซาวูบนเกาะวานูอาเลวู และเธอได้จัดตั้งกองทุนสำหรับภูมิภาคนี้ มีชื่อกองทุนว่า กองทุนจัสมิน
ในเดือนมิถุนายน ค.ศ. 2010 กรีมัลดีได้สำเร็จการศึกษาจากโรงเรียนมัธยมเจเซียร์รา และได้รับรางวัลนักเรียนดีเด่น จนได้รับการยอมรับของสังคมภายในโรงเรียน และเธอได้ขึ้นแสดงโดยร้องเพลงประสานเสียงกับแบร์รี แมนิโลว์ เมื่อสำเร็จการศึกษาแล้วเธอได้รับรางวัลนักศึกษาอาวุโสปีสุดท้ายและวิจิตรศิลป์ของเจเซียร์รา เธอถูกเลือกให้เป็นสมาชิกของกองทุนการศึกษาแห่งสหพันธรัฐแคลิฟอร์เนีย ซึ่งเธอได้ถูกรับเลือกตั้งแต่เธอเรียนอยู่ในชั้นปีที่ 2 ในปัจจุบันกรีมัลดีได้ศึกษาอยู่ในมหาวิทยาลัยฟอร์ดแดม ในรัฐนิวยอร์ก
ธิดาของเจ้าชายแห่งโมนาโก
เมื่อแรกเกิด นางตามารา โรโตโล ผู้เป็นมารดาได้ให้ข้อมูลในใบสูติบัตรของเธอ แจซมิน เกรซ กรีมัลดี และเขียนว่าบิดาของเด็กคือ อัลแบร์ อาแล็กซองดร์ หลุยส์ ปิแยร์ กรีมัลดี และเด็กที่เกิดใช้นามสกุลกรีมัลดี เรื่องนี้จึงมีการขึ้นศาลและยื่นฟ้องเจ้าชายอัลแบร์ให้รับผิดชอบในฐานะผู้เป็นพ่อต่อศาลแคลิฟอร์เนียครั้งหนึ่ง แต่อย่างไรก็ตามในปี ค.ศ. 1993 ผู้พิพากษาอาวุโสแกรเฮม แอนเดอร์สัน คริบบส์ได้ปล่อยให้เรื่องนี้ผ่านไปเนื่องจาก "การขาดการติดต่อระหว่างอัลแบร์กับรัฐแคลิฟอร์เนียที่จะพิสูจน์คำร้องครั้งนี้" และได้รับการยืนยันจากนายสแตนด์ลีย์ อาร์คิน ทนายส่วนพระองค์ของเจ้าชาย เนื่องจากเกินขอบเขตอำนาจศาลและกฎหมายของแคลิฟอร์เนีย
ข้อมูลของศาลเกี่ยวกับคำให้การของพยาน (case # ind78459) ในเทศมณฑลริเวอร์ไซด์ แกรเฮม แอนเดอร์สัน คริบบส์ ผู้พิพากษาอาวุโสศาลเด็กและครอบครัว ได้ออกมายอมรับว่าเจ้าชายอัลแบร์ได้มีความสัมพันธ์กับนางตามารา โรโตโล ที่มาท่องเที่ยวกับเพื่อนสาวชื่อบาร์บารา เวลเกอร์ (ตามที่เธอให้การกับศาล) ที่โมนาโกซึ่งเป็นสาเหตุให้ทั้งสองมีความสัมพันธ์อันลึกซึ้งต่อกันในเดือนกรกฎาคม ค.ศ. 1991 (และในอีก 9 เดือนต่อมา โรโตโลก็ให้กำเนิดบุตรสาวเมื่อวันที่ 4 มีนาคมในปีต่อมา)
ในวันที่ 6 กรกฎาคม ค.ศ. 2005 หลังจากการตรวจดีเอ็นเอ ผลปรากฏว่าแจซมินมีผลเลือดตรงกับเจ้าชายอัลแบร์ เจ้าชายอัลแบร์จึงได้ยอมรับและให้ทนายความส่วนพระองค์ออกแถลงการว่า พระองค์เป็นบิดาของแจซมิน และได้ทำการเชื้อเชิญให้เด็กหญิงผู้นี้เข้ามาศึกษาและอาศัยในโมนาโก แต่อย่างไรก็ตามแจซมิน และอาแล็กซองดร์ พระโอรสนอกสมรสอีกคนของเจ้าชายอัลแบร์ ก็ไม่มีสิทธิในการสืบทอดราชบัลลังก์  เนื่องจากผู้ที่เป็นรัชทายาทสืบอำนาจต่อจากเจ้าชายอัลแบร์คือเจ้าหญิงกาโรลีน และอันดับต่อไปคือ อันเดรีย กาสิรากี บุตรของเจ้าหญิงกาโรลีน
อ้างอิง
1992
โคอิโนะ แดนซ์ไซต์
โคอิโนะ แดนซ์ไซต์ (恋のダンスサイト (Koi no Dansu Saito)) เป็นเพลงซิงเกิลลำดับที่ 8 ของมอร์นิงมูซูเมะ วางจำหน่ายวันที่ 26 มกราคม พ.ศ. 2543
"โคอิโนะ แดนซ์ไซต์" เป็นที่มาที่ไปของประโยคคำว่า "เซ็กซีบีม!"(セクシービーム!) ซึ่งกลายเป็นวลีของสมาชิกรุ่นที่ 2 มาริ ยางูจิ
เกลาดีโอส ปโตเลไมโอส
อัลมาเกสต์เป็นหนังสือเกี่ยวกับเรื่องการเคลื่อนที่ของดาวเคราะห์ ด้วยหลักการทางคณิตศาสตร์ว่า: โลกมีลักษณะเป็นทรงกลม เป็นศูนย์กลางของจักรวาล (แนวคิดโลกเป็นศูนย์กลาง) และหยุดนิ่งไม่มีการเคลื่อนไหว; โดยทฤษฎีนี้ได้รับการยอมรับอยู่ยาวนานถึง 1,400 กว่าปี จนกระทั่งถึงสมัยของ นิโคเลาส์ โคเปอร์นิคัส
ตำราอีกเล่มหนึ่งคือ "ภูมิศาสตร์" ซึ่งเกี่ยวกับความรู้ด้านภูมิศาสตร์ในโลกยุคกรีก-โรมัน อย่างละเอียด
มาตรา 153 ของรัฐธรรมนูญมาเลเซีย
มาตรา 153 (Perkara 153) ในรัฐธรรมนูญมาเลเซีย มอบอำนาจแก่ยังดีเปอร์ตวนอากงต้องทรงมีภาระรับผิดชอบในการ "พิทักษ์รักษาสถานะอันพิเศษของ 'ชาวมลายู' และคนพื้นเมืองของรัฐซาบะฮ์และซาราวัก และซึ่งผลประโยชน์อันชอบธรรมของชุมชนอื่น" รวมถึงระบุวิธีเฉพาะในการปฏิบัติ เช่น โควตาพิเศษในการเข้าเป็นข้าราชการ, ทุนการศึกษาพิเศษของรัฐ เป็นต้น
มาตรา 153 เป็นหนึ่งในกฎหมายที่เป็นที่ถกเถียงมากที่สุดในรัฐธรรมนูญมาเลเซีย เนื่องจากทำให้เกิดการแบ่งแยกทางเชื้อชาติในชาวมาเลเซียที่มีพื้นหลังทางชาติพันธุ์แตกต่างกัน และนำไปซึ่งนโยบายที่เลือกปฏิบัติโดยมีชาติพันธุ์เป็นศูนย์กลางที่จะเอื้อประโยชน์ให้คนกลุ่มภูมิบุตรซึ่งเป็นชนส่วนมากของประชากร ผู้วิจารณ์กฎหมายมาตรานี้ยังระบุอีกว่า กฎหมายนี้จะนำไปสู่การเลือกปฏิบัติที่ขัดแย้งต่อทั้งระบบที่คัดเลือกคนจากความสามารถและความเสมอภาคของมนุษย์ นอกจากนี้ ตามหลักการแล้ว การพูดคุยเพื่อเสนอการยกเลิกกฎหมายมาตรา 153 เป็นการกระทำที่ขัดต่อกฎหมาย รวมถึงในรัฐสภาด้วย กระนั้น มาตรานี้ร่างขึ้นมาเพื่อเป็นแนวทางชั่วคราวในรัฐธรรมนูญเท่านั้น ถึงแม้จะมีการห้ามพูดคุยถึงการยกเลิกกฎหมายนี้ แต่ประเด็นต่าง ๆ ก็ถูกหยิบยกมาถกเถียงอย่างหนัก ทั้งในที่ละบและในที่สาธารณะในบรรดาชาวมาเลเซีย นักการเมืองที่คัดค้านหรือสนับสนุนมาตรานี้อย่างเปิดเผยจะถูกมองว่ามีอคติทางเชื้อชาติและมีส่วนร่วมในการกีดกันทางสังคม
แฮริเอ็ต ทับแมน
แฮริเอ็ต ทับแมน (Harriet Tubman) หรือชื่อเมื่อเกิด แอระมินทา รอส (Araminta Ross) (c. มีนาคม 1822 – 10 มีนาคม 1913) เป็นนักกิจกรรมและนักเคลื่อนไหวทางการเมืองชาวอเมริกัน ผู้เคลื่อนไหวเรียกร้องการเลิกทาสในสหรัฐ ทับแมนเกิดในครอบครัวทาส ก่อนที่จะหลบหนีและทำภารกิจ 13 ครั้ง ซึ่งช่วยปล่อยทาสราว 70 คน รวมทั้งครอบครัวและมิตรสหายของเธอ ผ่านเครือข่ายนักเคลื่อนไหวต่อต้านระบบทาสและเซฟเฮาส์จำนวนมากที่รู้จักกันในชื่ออันเดอร์กราวด์เรลโร้ด ในสมัยสงครามกลางเมืองสหรัฐ เธอเข้าปฏิบัติหน้าที่เป็นหน่วยลาดตระเวนติดอาวุธและสายลับให้กับกองทัพยูเนียน ในช่วงท้ายของชีวิต เธอเป็นส่วนหนึ่งของขบวนการเรียกร้องสิทธิการลงคะแนนเสียงเลือกตั้งของสตรีในสหรัฐ
ทับแมนเกิดเป็นทาสโดยเชื้อสายในมณฑลดอเชสเตอร์ รัฐแมริแลนด์ เธอถูกนายทาสทำร้ายและใช้แส้ตีตั้งแต่เป็นเด็ก ครั้งหนึ่งนายทาสคนหนึ่งของเธอโยนตุ้มโลหะที่หนักใส่ทาสอีกคน แต่พลาดมาโดนทับแมนแทน ส่งผลให้เธอได้รับการกระทบกระเทือนที่ศีรษะ การบาดเจ็บครั้งนั้นทำให้ทับแมนต้องทนทุกข์ด้วยโรคนอนหลับมากเกินไปตลอดชีวิต หลังการบาดเจ็บครั้งนั้น ทับแมนเริ่มมีประสบการณ์มองเห็นภาพแปลก ๆ และมีฝันที่สว่างจ้าในเวลาหลับ เธอสันนิษฐานว่านี่เป็นนิมิตหมายจากพระเป็นเจ้า ประสบการณ์เหล่านี้รวมกับลักษณะของครอบครัวที่เธอเติบโตมาอันเป็นคริสต์ชนลัทธิเมธอดิสต์ทำให้ทับแมนเป็นคริสต์ชนผู้มีศรัทธาต่อศาสนาสูงมาก
ในสมัยสงครามกลางเมืองสหรัฐ ทับแมนทำงานให้กับฝั่งกองทัพยูเนียน เริ่มจากการเป็นคนครัวและพยาบาล ก่อนจะเริ่มเป็นหน่วยบาดตระเวนติดอาวุธและสายลับ เธอเป็นผู้หญิงคนแรกที่ได้นำการทำสงครามที่ติดอาวุธในสงครามนี้ เธอเป็นผู้ดูแลการจู่โจมเรือเฟอร์รีคอมแบฮีซึ่งช่วยปลดปล่อยทาสจำนวนกว่า 700 คน หลังสงครามสิ้นสุด ทับแมนซื้อบ้านที่ออเบิร์น รัฐนิวยอร์ก ในปี 1859 ซึ่งเธอปรณิบัติดูแลพ่อแม่ของเธอที่ชราแล้ว เธอมีบทบาทต่อเนื่องในการเรียกร้องสิทธิลงคะแนนเสียงเลือกตั้งของสตรีจนกระทั่งเธอล้มป่วย เธอเสียชีวิตในปี 1913 และกลายมาเป็นสัญลักษณ์ของความกล้าหาญและอิสรภาพ
มรดก
ทับแมนเป็นสัญลักษณ์สำคัญในบรรดาชาวอเมริกันทันทีเมื่อเธอเสียชีวิตผลการสำรวจในช่วงปลายศตวรรษที่ 20 พบว่าเธอเป็นหนึ่งในพลเมืองที่โด่งดังที่สุดในประวัติศาสตร์อเมริกันยุคก่อนสงครามกลางเมืองเป็นลำดับที่สาม รองจากเบตซี รอส แลพ พอล รีเวียร์ เท่านั้น เธอเป็นแรงบันดาลใจให้แก่ชาวอเมริกันเชื้อสายแอฟริกาจำนวนมากที่กำลังดิ้นรนเพื่อสิทธิพลเมือง นอกจากนี้ทับแมนยังได้รับการยกย่องเชิดชูโดยนักการเมืองจากทุกค่าย
ธนบัตรยี่สิบดอลลาร์สหรัฐ
ในวันที่ 20ตุาลคม 2016 ผู้อำนวยการการคลังสหรัฐ แจ็ก ลีว ประกาศแผนที่จะนำภาพของทับแมนขึ้นบนด้านหน้าของธนบัตรยี่สิบดอลลาร์ แล้วย้ายแอนดรูว์ แจ็กสัน ซึ่งเป็นนายทาส ไปไว้ด้านหลังของธนบัตรแทน ลีวได้มอบหมายให้สำนักงานภาพพิมพ์และการพิมพ์จัดทำแนวทางตัวอย่างสำหรับการแก้ไขนี้ และตั้งใจว่าธนบัตรรุ่นใหม่นี้จะเข้าสู่ระบบสักเมื่อหลังปี 2020 อย่างไรก็ตาม ในปี 2017 ผู้อำนวยการคลังคนใหม่ สตีเวน มนิวชิน ระบุว่าเขาไม่เห็นด้วยกับการนำเอาทับแมนมาแทนที่แจ็กสันบนธนบัตร "บุคคลต่าง ๆ อยู่บนธนบัตรมาเป็นเวลานานแล้ว และเราต้องพิจารณาด้วยนะครับว่าตอนนี้เรามีปัญหาใหญ่อีกมากที่ต้องจัดการ" ในปี 2021 รัฐบาลสหรัฐภายใต้การนำของโจ ไบเดิน ได้กลับมาเดินหน้าแผนการนี้ต่อ
ออสการ์ (แมวพยาบาล)
ออสการ์ (Oscar เกิดปี พ.ศ. 2548) เป็นแมวพยาบาลที่อาศัยอยู่ในศูนย์พยาบาลและฟื้นฟูสเตียร์เฮาส์ (Steere House Nursing and Rehabilitation Center) ในเมืองพรอวิเดนซ์ ประเทศสหรัฐอเมริกา เริ่มมีการรู้จักถึงออสการ์ตั้งแต่เดือนกรกฎาคม พ.ศ. 2550 เมื่อนายแพทย์เดวิด โดซ่า ผู้เป็นแพทย์เวชศาสตร์ผู้สูงอายุและผู้ช่วยศาสตราจารย์ที่มหาวิทยาลัยบราวน์ ได้เขียนบทความเกี่ยวกับเจ้าแมวเผยแพร่ในวารสารการแพทย์นิวอิงแลนด์ คือได้เขียนว่า ออสการ์ดูเหมือนจะสามารถพยากรณ์ความตายของของคนไข้ระยะสุดท้ายได้ ซึ่งผู้อื่นให้คำอธิบายต่าง ๆ กันรวมทั้งความนิ่งไม่เคลื่อนไหวของคนไข้ หรือว่ามีกลิ่นของคีโทนซึ่งเป็นสารประกอบอินทรีย์ที่หลั่งออกโดยเซลล์ที่กำลังจะตาย น.พ.โดซ่าได้เขียนถึงออสการ์อีกในหนังสือที่วางตลาดในปี พ.ศ. 2553 คือ Making Rounds With Oscar: The Extraordinary Gift of an Ordinary Cat (ไปเทียวเยี่ยมคนไข้กับออสการ์: พรสวรรค์ของแมวธรรมดา ๆ)
พื้นเพความหลัง
มีการรับออสการ์มาเลี้ยงตั้งแต่ยังเป็นลูกแมวจากศูนย์กักสัตว์ และออสการ์โตขึ้นในหน่วยคนไข้สมองเสื่อมระยะสุดท้าย  ที่ศูนย์พยาบาลและฟื้นฟูสเตียร์เฮาส์ในเมืองพรอวิเดนซ์ ประเทศสหรัฐอเมริกา หน่วยพยาบาลที่รับคนไข้ได้ 41 คนนี้รักษาคนไข้โรคอัลไซเมอร์ โรคพาร์คินสัน และโรคอื่น ๆ โดยมากเป็นคนไข้ระยะสุดท้ายที่ปกติหมดความรู้สึกตัวแล้ว
ออสการ์เป็นแมวตัวหนึ่งในหกตัวที่ศูนย์รับมาเลี้ยงหลังจากแมวรักษาตัวเดิมของศูนย์ตาย เป็นศูนย์ที่มีการโฆษณาว่า  ไม่รังเกียจสัตว์เลี้ยง  เพราะมีสัตว์เลี้ยงที่มาเยี่ยมและที่อยู่อาศัยที่ศูนย์
การพยากรณ์ความตาย
หลังจากได้รับออสการ์มาเลี้ยงอยู่ประมาณ 6 เดือน เจ้าหน้าที่เริ่มสังเกตเห็นว่า  ออสการ์ทำตัวเหมือนแพทย์และพยาบาลในการไปเทียวเยี่ยมคนไข้ เจ้าแมวจะเดินดมและสังเกตคนไข้ แล้วก็จะขดตัวนอนอยู่ใกล้ ๆ กับคนไข้บางคน ผู้ซึ่งมักจะถึงความเสียชีวิตภายใน 2-3 ช.ม. หลังจากออสการ์มา มีคนไข้คนหนึ่งในตอนต้น ๆ ที่มีลิ่มเลือดในขาทำให้ขาเย็นมากในขณะนั้น ซึ่งออสการ์ก็ได้ขดตัวพันรอบขาของคนไข้ แล้วอยู่อย่างนั้นจนกระทั่งหญิงผู้นั้นเสียชีวิต ในอีกกรณีหนึ่ง แพทย์ได้วินิจฉัยโดยอาการแล้วว่าคนไข้คนหนึ่งใกล้จะเสียชีวิต แต่ออสการ์กลับเดินหนีไป ทำให้คุณหมอเชื่อว่าการวินิจฉัยตรงกับอาการของออสการ์  ที่ถูกต้องสืบกันมาถึง 12 ครั้งกำลังจะสิ้นสุดไป แต่าปรากฏว่า การวินิจฉัยของคุณหมอจริง ๆ แล้ว  เร็วเกินไปถึง 10 ช.ม. และออสการ์ตอนหลังก็มาเยี่ยมคนไข้และคนไข้ก็ถึงแก่กรรม 2 ช.ม. หลังจากนั้น
ความแม่นยำของออสการ์ (ซึ่งถูกต้องสืบเนื่องกันกว่า 25 ครั้งเมื่อคุณหมอโดซ่าเขียนบทความในวารสารแพทย์) ทำให้เจ้าหน้าที่เปลี่ยนขั้นตอนการทำงานใหม่ที่ไม่เหมือนใคร คือเมื่อพบออสการ์นอนอยู่กับคนไข้ เจ้าหน้าที่จะติดต่อครอบครัวของคนไข้เพื่อแจ้งว่าคนไข้ใกล้จะเสียชีวิต
โดยมากแล้ว ครอบครัวของคนไข้ไม่มีปัญหาอะไรกับออสการ์ที่มาอยู่ใกล้ ๆ แต่ว่าในกรณีที่ครอบครัวของคนไข้ขอให้นำออสการ์ออกไปจากห้อง ออสการ์ก็ไม่ยอมไปไกล กลับเดินกลับไปกลับมาอยู่หน้าห้องพร้อมกับร้องทำเสียงประท้วง แต่เมื่อได้อยู่กับคนไข้ ออสการ์จะอยู่จนกระทั่งคนไข้เสียชีวิต  แล้วหลังจากนั้นจะจากไปอย่างเงียบ ๆ
คุณหมอโดซ่าเรียกออสการ์ว่า มีมนุษย์สัมพันธ์ที่ไม่ดีกับคนที่ยังมีชีวิตอยู่ คุณหมอได้เล่าถึงเหตุการณ์หนึ่งในบทความ คือ เมื่อหญิงชราผู้หนึ่งเดินมาโดยใช้ไม้เท้า  ผ่านออสการ์ในเวลาที่เขากำลังเทียวเยี่ยมคนไข้ ออสการ์กลับทำเสียงขู่เหมือนกับงูเหมือนกับจะบอกว่า อย่ามาอยู่ใกล้ ๆ ฉัน
คำอธิบาย
น.พ. โจน เทโน ผู้เป็นศาสตราจารย์ทางสุขภาพชุมชน ที่วิทยาลัยแพทย์ของมหาวิทยาลัยบราวน์  ผู้ดูแลคนไข้ที่ศูนย์สเตียร์เฮาส์และพบเจอกับออสการ์เป็นประจำได้กล่าวไว้ว่า "ไม่ใช่ว่าเจ้าแมวนี่จะเป็นคน (ตัว)แรกที่ไปถึง (เพื่อเฝ้าคนไข้) แต่ว่าเจ้าแมวจะทำการปรากฏตัวทุก ๆ ครั้ง และดูเหมือนจะเป็นภายในสองชั่วโมงสุดท้าย"
คุณหมอโดซ่า (ผู้ทำงานอยู่กับวิทยาลัยแพทย์เดียวกัน) ได้พรรณนาถึงปรากฏการณ์นี้ในบทความวันที่ 26 กรกฎาคม พ.ศ. 2550 ของวารสารการแพทย์นิวอิงแลนด์ ไว้ว่า " (ออสการ์) มักจะไม่ค่อยพลาด มันดูเหมือนจะเข้าใจว่าเมื่อไรคนไข้ใกล้จะเสียชีวิต" โดยสันนิษฐานว่า "เจ้าแมวอาจจะได้กลิ่นอะไรโดยเฉพาะเกี่ยวเนื่องกับความตาย" ส่วนคุณหมอเทโนสนับสนุนความคิดนี้ว่า "ข้าพเจ้าเชื่อว่า มีสารอะไรบางอย่างที่ปล่อยออกมาเมื่อเรากำลังจะตาย  และเจ้าแมวก็ได้กลิ่นรับรู้สารเหล่านั้น"
ส่วนผู้เชี่ยวชาญทางพฤติกรรมสัตว์บางคน เห็นด้วยกับคำอธิบายว่าออสการ์ได้กลิ่นเกี่ยวเนื่องกับความตาย คือ สัตว์แพทย์มาร์จี เชอร์กผู้เป็นประธานสมาคมแพทย์รักษาแมวอเมริกัน (American Association of Feline Practitioners) ณ กรุงแวนคูเวอร์ ประเทศแคนาดาได้กล่าวไว้ว่า  "ดิฉันคิดว่า  เขาได้กลิ่นสารเคมีอะไรบางอย่างที่ปล่อยออกก่อนจะเสียชีวิต (เพราะว่า) แมวสามารถได้กลิ่นอะไรหลายอย่างที่มนุษย์ไม่สามารถ  และแมวสามารถที่จะตรวจจับความเจ็บไข้ได้อย่างแน่นอน" ส่วนคุณหมอจิลล์ โกลด์แมน ผู้เป็นผู้เชี่ยวชาญเกี่ยวกับพฤติกรรมของสัตว์ในเมืองลากูนาบีช  ประเทศสหรัฐอเมริกา  กล่าวว่า  "แมวมีประสาททางจมูกที่ยอดเยี่ยมมาก" และเสนอว่า  การอยู่เป็นเพื่อนกับคนไข้ที่ใกล้จะเสียชีวิตน่าจะเป็นพฤติกรรมเกิดจากการเรียนรู้ "มีโอกาสมากมายที่ออสการ์จะสัมพันธ์กลิ่นนั่น (กับความตาย)" (คือเจ้าแมวใช้ชีวิตของมันเกือบทั้งหมด ในหน่วยคนไข้สมองเสื่อมระยะสุดท้าย ณ ศูนย์สเตียร์เฮาส์  ที่มีการเสียชีวิตเกิดขึ้นเป็นประจำ)
อย่างไรก็ดี ทฤษฎีเกี่ยวกับกลิ่นเป็นเพียงแค่แนวคิดหนึ่ง คือ คุณหมอแดเนียล เอสเต็ป  ผู้เป็นผู้เชี่ยวชาญเกี่ยวกับพฤติกรรมสัตว์ในเมืองลิ๊ตเติลตัน รัฐโคโลราโด เสนอว่า "สิ่งหนึ่งที่เกิดกับผู้ใกล้จะเสียชีวิตก็คือจะไม่มีการเคลื่อนไหวมากนัก บางทีเจ้าแมวอาจจะจับได้ว่า คนไข้ที่นอนอยู่บนเตียงอาจจะนิ่งมาก นี่อาจจะไม่ใช่เป็นประเด็นของกลิ่นหรือเสียง  แต่อาจจะประเด็นเกี่ยวกับการไม่มีการเคลื่อนไหว"
ส่วนคุณหมอโทมัส เกรฟส์ ซึ่งเป็นผู้เชี่ยวชาญเกี่ยวกับแมวที่มหาวิทยาลัยอิลลินอยส์  กล่าวกับนักข่าวของบีบีซีว่า "แมวมักจะมีความรู้สึกเมื่อเจ้าของป่วยหรือว่าสัตว์อื่นป่วย สามารถมีความรู้สึกว่าภูมิอากาศจะเปลี่ยนสภาพ เป็นสัตว์ที่รู้จักกันเป็นอย่างดีว่า ไวต่อการรับรู้ล่วงหน้าเกี่ยวกับแผ่นดินไหว"
ในปี ค.ศ. 2009 นักวิจัยพิตลิกใช้เรื่องของออสการ์เป็นอุปมาอุปไมยสำหรับคนไข้ที่ติดเชื้อโรค Klebsiella pneumoniae ที่ดื้อยา คือ แม้ว่าจะไม่มีหลักฐานที่ชัดเจนว่าเชื้อโรคชนิดนี้ทำให้ถึงเสียชีวิตได้ และการติดเชื้อโรคนี้ก็ไม่ได้เป็นเหตุความตายของคนไข้ (ที่ผลงานวิจัยกล่าวถึง) แต่เชื้อโรคเป็นเพียงแต่ตัวพยากรณ์ว่า คนไข้มีอาการย่ำแย่  (เหมือนกับออสการ์ไม่ได้เป็นเหตุให้คนไข้เสียชีวิต  แต่เป็นตัวพยากรณ์ความตายของคนไข้)
คำอธิบายทางวิทยาศาสตร์
ส่วนพวกนักวิมตินิยมทางวิทยาศาสตร์ ถือเรื่องการศึกษาความสามารถของออสการ์ว่า  เป็นวิทยาศาสตร์เทียม คือ คุณหมอโดซ่าฝืนกฏทางวิมตินิยมว่า "อย่าพยายามอธิบายปรากฏการณ์อย่างหนึ่งนอกจากจะมั่นใจว่ามีปรากฏการณ์ (นั้นจริง ๆ) ที่ควรจะอธิบาย" คือ ไม่มีหลักฐานทางการทดลองอย่างใดอย่างหนึ่งที่แสดงว่า ออสการ์มีความสามารถรับรู้เหนือประสาทสัมผัส (เช่นอ่านใจได้) และหลักฐานโดยมากที่คุณหมอโดซ่ากล่าวถึง เช่นกรณีศึกษาที่ออสการ์ไปนอนอยู่ใกล้ ๆ คนไข้ใกล้จะตาย  เป็นเพียงแต่เรื่องเล่าเท่านั้น
นอกจากนั้นแล้ว ความสามารถของออสการ์ก็เจอเป็นครั้งแรกโดยหัวหน้าพยาบาล ผู้กล่าวถึงตนเองว่า ต้องการให้คนอื่นเชื่อว่าออสการ์มีอำนาจพิเศษ และได้พยายามสืบหาหลักฐานที่จะสนับสนุนความเห็นนี้ โดยไม่มีความเป็นกลาง แม้แต่งานตีพิมพ์ของคุณหมอเองก็ปรากฏว่า มีการเลือกสรรค์หลักฐานที่ไม่เป็นกลางอีกด้วย คือ หนังสือที่คุณหมอเขียนเกี่ยวกับออสการ์ไม่ได้กล่าวถึงกรณีที่ออสการ์ทำการผิดพลาด แม้ว่าจะมีหลักฐานคำบอกเล่าที่ใช้สนับสนุนความสามารถของออสการ์นั่นแหละ (ที่ปรากฏในแหล่งอื่น ๆ  แต่คุณหมอไม่ได้กล่าวถึงในหนังสือ)  ที่บอกด้วยว่าออสการ์ได้ทำการผิดพลาดมาแล้ว ยกตัวอย่างเช่น มีกรณีที่พยาบาลนำออสการ์เข้ามาในห้องของผู้ป่วยใกล้จะเสียชีวิต  แล้วบังคับให้ออสการ์ขึ้นไปบนเตียง  แต่ว่าออสการ์พยายามขัดขืน
งานของคุณหมอโดซ่ายังปรากฏว่ามีเหตุผลวิบัติเชิงตรรกะอีกด้วย คือ หลักฐานโดยคำบอกเล่าที่ใช้มักจะมีการดัดแปลงเพื่อให้สะดวกในการอ่าน ในขณะที่ไม่ใส่ใจในหลักฐานที่คัดค้าน ซึ่งเป็นเหตุผลวิบัติเชิงตรรกะโดยเสนอแต่กรณีที่เข้ากันกับประเด็นที่เป็นสมมุติฐาน (ดูความเอนเอียงเพื่อยืนยัน) คุณหมอยังใช้วิธีการอุธรณ์โดยผู้เชี่ยวชาญ (appeal to authority) คือกล่าวว่า "ผู้เชี่ยวชาญ" ได้ถกประเด็นเรื่องนี้แล้วสรุปว่า  เป็นความสามารถของออสการ์ และโดยสรุปผิด ๆ ว่า "เกิดหลังจากสิ่งนี้ ดังนั้น จึงเกิดเพราะสิ่งนี้" (post hoc ergo propter hoc) คือ แม้จะเป็นความจริงว่า  ออสการ์จะไปนอนอยู่บนเตียงคนไข้ก่อนที่จะเสียชีวิต  แต่อาจจะมีตัวแปรอื่นที่สามารถอธิบายพฤติกรรมนี้ได้ดีกว่าหรือได้ดีเท่า ๆ กัน
นักวิมตินิยมอีกคนหนึ่งได้กล่าวถึงเหตุอื่น ๆ ที่ผลงานของคุณหมอเป็นวิทยาศาสตร์เทียมไว้ว่า
ในสื่อ
ละครชุดโทรทัศน์เรื่องเฮาส์ เอ็ม.ดี.ซีซั่นที่ 5 ตอน 18 เรื่อง "Here Kitty" มีเรื่องเกี่ยวกับแมวที่พยากรณ์การเสียชีวิตของคนไข้หลายกรณีโดยเข้าไปนอนอยู่ใกล้ ๆ
พ.ศ. 1954
พุทธศักราช 1954 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1954
กีฬายกน้ำหนักในโอลิมปิกฤดูร้อน 2016 – รุ่น 94 กิโลกรัม ชาย
การแข่งขันยกน้ำหนัก ชาย 94 กก. ที่ โอลิมปิกฤดูร้อน 2016 ใน รีโอเดจาเนโร จัดขึ้นเมื่อวันที่ 13 สิงหาคม ที่ เดอะ ปาวีลีอง 2 ของ รีอูเซงตรู.
ตารางการแข่งขัน
เวลาทั้งหมดเป็น เวลาในบราซิล (UTC-03:00)
หลวงน้ำทา
หลวงน้ำทา (ຫຼວງນໍ້າທາ, ຫລວງນໍ້າທາ) เป็นเมืองเอกของแขวงหลวงน้ำทา ตั้งอยู่ทางทิศตะวันตกเฉียงเหนือของประเทศลาว เมืองอยู่ริมฝั่งแม่น้ำทา
พ.ศ. 1955
พุทธศักราช 1955 ใกล้เคียงกับ ค.ศ. 1412 และ ค.ศ. 1413
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1955
มงคลแชนแนล
สถานีโทรทัศน์ช่อง มงคล แชนแนล (Mongkol Channel; เป็นสถานีโทรทัศน์ผ่านดาวเทียมซึ่งอยู่ในการดูแลของบริษัท สหมงคลฟิล์ม อินเตอร์เนชั่นแนล จำกัด เริ่มแพร่ภาพเป็นปฐมฤกษ์ เมื่อวันที่ 4 กรกฎาคม พ.ศ. 2550 ทางช่อง 187 โดยมี สมศักดิ์ เตชะรัตนประเสริฐ เป็นประธานกรรมการบริษัท บริษัท สหมงคลฟิล์ม อินเตอร์เนชั่นแนล จำกัด ควบคุมดูแลอยู่
ช่องนี้จะออกอากาศรายการทั้งหมดที่ผลิตในเครือสหมงคลฟิล์ม รวมทั้งออกอากาศภาพยนตร์ในเครือบริษัท สหมงคลฟิล์ม อินเตอร์เนชั่นแนล, มงคลภาพยนตร์, มงคลเมเจอร์ รวมถึงซีรีส์จากประเทศอินเดีย ที่ออกอากาศทางช่อง Zee TV ช่องยักษ์ใหญ่ในอินเดีย ก็ถูกสหมงคลฟิล์มซื้อลิขสิทธิ์นำมาออกอากาศในไทยทั้งสิ้น เช่น พระศิวะ, ทศกัณฐ์, นาคิน เป็นต้น ยกเว้นเพียงเรื่อง พระพุทธเจ้า มหาศาสดาโลก เท่านั้นที่ไม่ได้ออกอากาศช่องนี้ แต่ย้ายไปออกอากาศใน ช่องเวิร์คพอยท์ แทน
ช่อง มงคล แชนแนล ยุติการออกอากาศ เมื่อวันที่ 30 มิถุนายน พ.ศ. 2560 เนื่องจากครบกำหนดการออกอากาศ 10 ปี
อัตลักษณ์
มงคล แชนแนล มีอัตลักษณ์เป็นภาพใบโพ ซึ่งก็คือตราสัญลักษณ์ของบริษัท สหมงคลฟิล์ม อินเตอร์เนชั่นแนล จำกัด อยู่ฝั่งซ้ายมือ ด้านล่างภาพใบโพนั้นมีตัวอักษรภาษาอังกฤษสีเขียวขนาดกลางว่า "MM" และต่อจากรูปใบโพธิ์มีตัวอักษรสีเขียวภาษาไทยมาทางขวามือว่า "มงคล" อยู่ด้านบน และคำว่า "แชนแนล" อยู่ด้านล่างติดกัน และด้านล่างคำว่าง "มงคล แชนแนล" จะมีตัวอักษรสีขาวภาษาอังกฤษขนาดเล็กบอกเว็บไซต์ช่องว่า "www.mongkolchannel.com" โดยช่องนี้มีคำขวัญว่า "ความสุขของทุกคน มงคล แชนแนล"
ท้าวทรงกันดาล (หุ่น)
ท้าวทรงกันดาล นามเดิมว่า หุ่น (พ.ศ. 2383 — 16 มีนาคม พ.ศ. 2467) เป็นบาทบริจาริกาในพระบาทสมเด็จพระจอมเกล้าเจ้าอยู่หัว ได้ให้ประสูติการพระราชโอรสพระองค์เดียวคือพระเจ้าบรมวงศ์เธอ กรมพระสมมตอมรพันธุ์ ต้นราชสกุลสวัสดิกุล ณ อยุธยา
ประวัติ
ท้าวทรงกันดาล มีนามเดิมว่า หุ่น เกิดเมื่อปี พ.ศ. 2383 บ้างว่าเกิดในปี พ.ศ. 2385 ในรัชสมัยพระบาทสมเด็จพระนั่งเกล้าเจ้าอยู่หัว ไม่ปรากฏนามบิดามารดาแต่อย่างใด ทราบแต่เพียงว่าท่านเป็นหลานสาวของเจ้าจอมเถ้าแก่ท่านหนึ่ง ต่อมาได้ถวายตัวเป็นบาทบริจาริกาในพระบาทสมเด็จพระจอมเกล้าเจ้าอยู่หัว มีพระราชโอรสเพียงพระองค์เดียวคือพระเจ้าบรมวงศ์เธอ กรมพระสมมตอมรพันธุ์
ต่อมารัชสมัยพระบาทสมเด็จพระจุลจอมเกล้าเจ้าอยู่หัว ได้สถาปนาท่านขึ้นเป็น ท้าวทรงกันดาล ดำรงตำแหน่งเป็นผู้บังคับบัญชาในพระคลัง
ท้าวทรงกันดาลป่วยเป็นโรคชรา ถึงแก่อสัญกรรม ณ วังกรมพระสมมตอมรพันธุ์ เมื่อวันอาทิตย์ที่ 16 มีนาคม พ.ศ. 2466 (นับแบบปัจจุบันเป็น พ.ศ. 2467) เวลา 01.05 น. สิริอายุ 83 ปี พระเจ้าบรมวงศ์เธอ กรมหมื่นราชศักดิ์สโมสร เสด็จแทนพระองค์ในการพระราชทานน้ำหลวงอาบศพ เจ้าพนักงานเชิญศพลงลองใน ตั้งบนแท่น 2 ชั้นในท้องพระโรง ประกอบโกศแปดเหลี่ยม แวดล้อมด้วยฉัตรเบญจา 7 กรมหมื่นราชศักดิ์สโมสรทรงทอดผ้าไตรบังสุกุล พระพิธีธรรมสวดเพระอภิธรรมมีกำหนด 15 วัน พระราชทานเพลิงศพในปี พ.ศ. 2468
เขตการปกครองของประเทศพม่า
ประเทศพม่าแบ่งการปกครองระดับบนสุดออกเป็น 15 หน่วยการปกครอง ซึ่งประกอบไปด้วย 7 รัฐ, 7 ภาค และ 1 ดินแดนสหภาพ ในบางรัฐและบางภาคมีพื้นที่ปกครองตนเองและเขตปกครองตนเองของกลุ่มชาติพันธุ์
ภาคของประเทศพม่าตั้งชื่อตามเมืองหลักของภาคนั้น ๆ ยกเว้นภาคซะไกง์ ภาคตะนาวศรี และภาคอิรวดี เขตการปกครองประเภทภาคนี้สามารถบ่งบอกได้ว่ามีประชากรส่วนใหญ่เป็นชาวพม่า ขณะที่รัฐ พื้นที่ปกครองตนเอง และเขตปกครองตนเองมีประชากรส่วนใหญ่เป็นชนกลุ่มน้อย
ภาคย่างกุ้งเป็นภาคที่มีประชากรมากที่สุดและมีความหนาแน่นมากที่สุด ส่วนรัฐกะยามีประชากรน้อยที่สุด ในแง่ของพื้นที่ รัฐฉานมีพื้นที่ใหญ่ที่สุด ส่วนดินแดนสหภาพเนปยีดอมีพื้นที่เล็กที่สุด
รายชื่อประเทศเรียงตามจำนวนเศรษฐีพันล้าน
[[ไฟล์:Global_billionaires.png|link=https://en.wikipedia.org/wiki/File:Global_billionaires.png|alt=|thumb|440x440px|จำนวนมหาเศรษฐีในแต่ละประเทศ เมื่อ ค.ศ. 2017
{{legend|#b3b3b3| ไม่มีข้อมูล หรือ 0 }} {{legend|#FF6666| 1–5 }} {{legend|#CC3333| 6–10 }} {{legend|#990033| 11–50 }}
{{legend|#660000| 51–100 }} {{legend|#330000| 101–500 }} {{legend|#000000| 501+ }} ]] รายชื่อต่อไปนี้คือรายชื่อของประเทศเรียงตามจำนวนมหาเศรษฐีที่มีมูลค่าทรัพย์สินสุทธิเกิน 1 พันล้านดอลลาร์หสหรัฐ ประเมินโดยนิตยสารฟอบส์
ฟอร์กิฟเนส
ฟอร์กิฟเนส เป็นซิงเกิลที่ 31 ของอายูมิ ฮามาซากิ  เป็นซิงเกิลที่ 17 ที่ขึ้นอันดับที่ 1 ออริกอนชาร์ต  วางจำหน่ายเมื่อวันที่ 20 สิงหาคม 2003  แม้ว่าซิงเกิลนี้จะขึ้นถึงอันดับที่ 1 ออริกอนชาร์ต  แต่กลับมียอดขายรวมเพียงแค่ 222,000 แผ่น  ทั้งๆที่ซิงเกิล "&" ซึ่งเป็นซิงเกิลที่แล้วของอายูมิแต่กลับทำยอดขายได้มากถึง 590,000 แผ่น  แต่เพลง forgiveness ก็เป็นที่ถูกใจแฟนเพลงของอายูมิเนื่องจากเป็นเพลงที่ใช้เครื่องดนตรีคลาสสิกบรรเลงในความรู้สึกเศร้าหมอง  เพลง forgiveness นี้ได้ถูกบรรจุอยู่ในมินิอัลบั้ม Memorial Address
ภาพเหมือนของสมเด็จพระเจ้าเฮนรีที่ 8
ภาพเหมือนของสมเด็จพระเจ้าเฮนรีที่ 8 (Portrait of Henry VIII) เป็นภาพเหมือนของสมเด็จพระเจ้าเฮนรีที่ 8 แห่งอังกฤษ (ค.ศ. 1698) ที่เขียนโดยฮันส์ โฮลไบน์ (ผู้ลูก) ผู้เป็นจิตรกรคนสำคัญชาวเยอรมันของสมัยบาโรก แม้ว่าจะเป็นภาพที่สูญเสียไปแต่ก็ยังถือว่าเป็นงานชิ้นสำคัญจากงานที่ก็อปปีจากงานต้นฉบับ ภาพเหมือนภาพนี้เป็นภาพ "ไอคอน" ที่มีชื่อเสียงที่สุดภาพหนึ่งในบรรดาภาพเขียนของพระมหากษัตริย์อังกฤษที่เดิมวาดเป็นจิตรกรรมฝาผนังภายในพระราชวังไวท์ฮอลล์ในกรุงลอนดอนใน ค.ศ. 1536 หรือ ค.ศ. 1537 ภาพต้นฉบับถูกทำลายในเพลิงไหม้ที่พระราชวังไวท์ฮอลล์ใน ค.ศ. 1698
ภาพเขียน
โฮลไบน์เดิมมาจากเยอรมนี และมาได้รับการแต่งตั้งให้เป็นจิตรกรประจำราชสำนักอังกฤษในปี ค.ศ. 1536 ภาพเหมือนเขียนขึ้นเพื่อใช้ตกแต่งห้องส่วนพระองค์ภายในพระราชวังไวท์ฮอลล์ที่สมเด็จพระเจ้าเฮนรีทรงได้มาใหม่ พระองค์ทรงใช้เงินเป็นจำนวนมากในการตกแต่งพระราชวังที่มีเนื้อที่ 23 เอเคอร์ที่ทรงยึดมาหลังจากการประหารชีวิตคาร์ดินัลทอมัส โวลซีย์ (Thomas Wolsey) จิตรกรรมฝาผนังเป็นภาพสี่ภาพรอบแท่นหินอ่อนที่รวมทั้งภาพของสมเด็จพระเจ้าเฮนรีเอง พระอัครมเหสีเจน ซีมัวร์ พระราชบิดาสมเด็จพระเจ้าเฮนรีที่ 7 และพระราชมารดาเอลิซาเบธแห่งยอร์ค พระองค์ทรงจ้างให้โฮลไบน์เขียนภาพในช่วงระยะเวลาอันสั้นระหว่างที่ทรงเสกสมรสกับเจน ซีมัวร์ที่คงราวระหว่างปี ค.ศ. 1536 ถึงปี ค.ศ. 1537
ภาพเหมือนของพระเจ้าเฮนรีเป็นภาพเหมือนที่เป็นเอกลักษณ์ของพระมหากษัตริย์ยุโรปในยุ่คนั้น พระองค์ทรงวางท่าให้เขียนโดยปราศจากเครื่องยศศักดิ์ต่างๆ เช่นพระขรรค์, มงกุฎ หรือ คทาในการแสดงความเป็นพระมหากษัตริย์เช่นที่ทำกันตามปกติ เพียงแต่ทรงวางพระองค์อย่างแสดงความสง่าและความมีอำนาจ พระองค์ทรงยืนด้วยพระวรกายที่สูงสง่าอย่างมีผู้มีความมั่นใจในตนเอง พระเนตรทอดตรงมายังผู้ดูภาพ พระชงฆ์กาง และพระกรอยู่ข้างพระองค์ในท่าที่ท้าทาย พระหัตถ์ข้างหนึ่งถือถุงพระหัตถ์ อีกข้างอยู่เหนือกริชที่ห้อยอยู่จากบั้นพระองค์ เครื่องแต่งและฉากรอบพระองค์จัดอย่างหรูหราวิจิตร  ภาพต้นฉบับใช้ทองคำเปลวในการตกแต่งเพื่อเน้นความหรูหรา สิ่งที่น่าสนใจคือรายละเอียดของการปักด้ายดำ (Blackwork Embroidery) พระเจ้าเฮนรีทรงเครื่องเพชรพลอยต่างๆ ที่รวมทั้งพระธำมรงค์ขนาดใหญ่หลายวง และสร้อยพระศอสองสาย  ถุงคลุมของสงวน (codpiece) ชิ้นใหญ่และเครื่องหนุนพระพาหายิ่งช่วยในการส่งเสริมความเป็นชายผู้มีอำนาจของพระองค์มากขึ้น
ภาพเขียนนี้มักจะได้รับคำบรรยายว่าเป็นภาพเขียนที่มีจุดประสงค์ในการ “โฆษณาชวนเชื่อ” ที่เขียนขึ้นเพื่อเป็นการประกาศแสดงความมีพระราชอำนาจของพระองค์ เป็นภาพที่จิตรกรจงใจเขียนให้ยิ่งทรงดูมีความสง่าและความมีอำนาจ เมื่อเปรียบเทียบภาพนี้กับฉลองพระองค์ที่เป็นเกราะที่ยังคงมีอยู่ทำให้ทราบว่ามีพระวรกายเตี้ยกว่าที่ปรากฏในภาพ นอกจากนั้นก็ยังเป็นภาพที่แสดงว่ามีพระสุขภาพพลานามัยดี ซึ่งอันที่จริงแล้วในขณะนั้นพระเจ้าเฮนรีมีพระชนมายุสี่สิบพรรษากว่าๆ และทรงได้รับบาดเจ็บจากอุบัติเหตุอย่างหนักในต้นปีเดียวกัน และมีพระพระสุขภาพพลานามัยที่ไม่ค่อยดีนัก ที่มีผลต่อพระองค์เมื่อมีพระชนมายุสูงขึ้นต่อมา
สมเด็จพระเจ้าเฮนรีทรงมีความเข้าพระทัยในภาพที่โฮลไบน์สร้างขึ้นและทรงสนับสนุนให้จิตรกรอื่นลอกเลียนงานเขียนเพื่อแจกจ่ายไปทั่วราชอาณาจักรสำหรับเป็นของขวัญที่พระราชทานให้กับพระสหาย หรือ ราชทูต ขุนนางสำคัญๆ ก็จ้างให้เขียนภาพเหมือนของตนเองเพื่อเป็นการแสดงความจงรักภักดีต่อพระองค์ การที่งานชิ้นนี้ได้รับการก็อปปีเป็นจำนวนมากทำให้กลายมาเป็นรูปสัญลักษณ์ประจำตัว หรือภาพไอคอนของพระเจ้าเฮนรีไปแม้ว่าภาพต้นฉบับจะถูกทำลายไปในเพลิงไหม้ในปี ค.ศ. 1698 ไปแล้วก็ตาม กระนั้นภาพนี้กลายเป็นภาพพจน์อันเป็นที่รู้จักกันโดยทั่วไปของพระองค์ เช่นเมื่อชาร์ลส์ ลาฟตันนำมาใช้ในการแสดงภาพยนตร์เรื่อง “ชีวิตส่วนพระองค์ของสมเด็จพระเจ้าเฮนรีที่ 8” เมื่อตัวละครวางท่าและเดินท่าทางเดียวกับที่ปรากฏในภาพของโฮลไบน์ คำนำในบทละคร “เฮนรีที่ 8” โดยเชคสเปียร์บรรยาพระองค์ว่า “a fellow / In a long motley coat guarded with yellow” ซึ่งก็คงเป็นคำบรรยายที่มาจากภาพเหมือนของพระองค์ที่โฮลไบน์เขียน
ภาพเขียนที่ยังคงอยู่
ภาพร่างที่โฮลไบน์เขียนเตรียมไว้เพื่อการเขียนภาพเหมือนยังคงมีอยู่ให้เห็นที่หอศิลป์ภาพเหมือนแห่งชาติ, ลอนดอน ภาพร่างแตกต่างจากภาพที่เขียนจริงเล็กน้อย ที่เห็นได้ชัดคือการยืนที่เป็นท่าสามในสี่เช่นแบบของการยืนที่ทำกันมาแทนที่จะเป็นท่าที่ดูท้าทายเช่นในเวอร์ชันสุดท้าย นอกจากนั้นก็ยังมีภาพเหมือนครึ่งพระองค์ขนาดเล็กกว่าอยู่ที่พิพิธภัณฑ์ธิสเซน-บอร์เนมิสซาในกรุงมาดริด ภาพนี้ที่เป็นภาพเขียนภาพเดียวของสมเด็จพระเจ้าเฮนรีโดยโฮลไบน์ก็อาจจะเป็นงานเขียนร่างที่เตรียมสำหรับการเขียนจริง ในภาพนี้สมเด็จพระเจ้าเฮนรีทรงฉลองพระองค์เดียวกับภาพเขียนบนผนัง แต่ก็ยังทรงยืนแบบสามในสี่ ภาพนี้เดิมเป็นของตระกูลสเปนเซอร์อยู่เป็นเวลาหลายปี แต่ในที่สุดปัญหาทางการเงินก็ทำให้อัลเบิร์ต สเปนเซอร์ เอิร์ลสเปนเซอร์ที่ 7 ต้องขายงานศิลปะไปหลายชิ้น และชิ้นที่ว่านี้ก็ถูกซื้อโดยไฮน์ริค บารอนธิสเซน-บอร์เนมิสซา เดอ คาสซอน
ภาพก็อปปีอื่น ๆ ของภาพเขียนต้นฉบับระบุว่าเป็นงานเขียนโดยจิตรกรผู้อื่น แต่ส่วนใหญ่ไม่ทราบชื่อว่าเป็นผู้ใด คุณภาพของงานลอกก็แตกต่างกันเป็นอันมาก งานส่วนใหญ่เขียนแต่รูปของพระองค์ แต่ก็มีอยู่ชิ้นหนึ่งที่ลอกโดยริมิเจีย ฟาน ลีมพุทใน ค.ศ. 1667 ที่ก็อปปีทั้งภาพที่ในปัจจุบันอยู่ที่พระราชวังแฮมพ์ตันคอร์ท ก็อปปีที่มีคุณภาพดีที่สุดและเป็นที่รู้จักกันดีที่สุดเป็นของหอศิลป์วอล์คเคอร์ ที่อาจจะเป็นภาพที่ว่าจ้างโดยเอ็ดเวิร์ด ซีมัวร์
เทิร์ด -เลิฟพาราไดซ์-
เทิร์ด -เลิฟพาราไดซ์- (3rd －Loveパラダイス－) เป็นอัลบั้มชุดที่ 3 ของมอร์นิงมูซูเมะ วางจำหน่ายวันที่ 23 มีนาคม พ.ศ. 2543
อำเภอแหลมงอบ
แหลมงอบ เป็นอำเภอหนึ่งของจังหวัดตราด
ที่ตั้งและอาณาเขต
อำเภอแหลมงอบมีอาณาเขตติดต่อกับอำเภอและจังหวัดข้างเคียง ดังนี้
ประวัติ
สมัยรัชกาลที่ 5 เมื่อปี พ.ศ. 2446 ในรัชสมัยพระบาทสมเด็จพระจุลจอมเกล้าเจ้าอยู่หัว ประเทศไทยได้เสียดินแดนให้แก่ประเทศฝรั่งเศส เนื่องมาจากการตกลงทำสนธิสัญญากับฝรั่งเศสเมื่อวันที่ 13 กุมภาพันธ์ พ.ศ. 2446 (ร.ศ. 122) ซึ่งทำให้ไทยจำต้องยกดินแดนจังหวัดตราดและเกาะต่าง ๆ ตั้งแต่อำเภอแหลมสิงห์ จังหวัดจันทบุรีไปจนถึงเกาะกูด และจังหวัดปัจจันตคิรีเขตร หรือ เกาะกง ให้แก่ฝรั่งเศสเพื่อแลกเปลี่ยน ให้ฝรั่งเศสถอนกองทหารไปจากจันทบุรี โดยสัญญาฉบับนี้ ได้ให้สัตยาบันต่อกันและมีผลทำให้กองทหารฝรั่งเศสต้องถอนออกไปจากเมืองจันทบุรีตามสัญญา ในวันที่ 12 มกราคม พ.ศ. 2447 ต่อมาได้มีการใช้พระราชบัญญัติการปกครองท้องที่ พ.ศ. 2440 (ร.ศ. 116) คือจัดตั้งอำเภอ ตำบล กับหมู่บ้านขึ้น ที่ทำงานของรัฐบาลในอำเภอเรียกว่า "ที่ว่าการอำเภอ" ซึ่งมีผลทำให้เกาะช้าง เกาะกูด หมู่เกาะบริเวณข้างเคียง และหมู่บ้านแหลมงอบ (ฝั่งแผ่นดินใหญ่) จัดตั้งขึ้นเป็น อำเภอเกาะช้าง ในปี พ.ศ. 2447 (ร.ศ. 123) และเปลี่ยนชื่อเป็น อำเภอแหลมงอบ เมื่อวันที่ 17 เมษายน 2482
การปกครองส่วนภูมิภาค
อำเภอแหลมงอบแบ่งเขตการปกครองย่อยออกเป็น 4 ตำบล 27 หมู่บ้าน ได้แก่
การปกครองส่วนท้องถิ่น
ท้องที่อำเภอแหลมงอบประกอบด้วยองค์กรปกครองส่วนท้องถิ่น 5 แห่ง ได้แก่
ออคัส
ออคัส (AUKUS, ; เป็นอักษรย่อจากชื่อของประเทศผู้ลงนามร่วม) เป็นกติกาสัญญาความมั่นคงไตรภาคีระหว่างประเทศออสเตรเลีย สหราชอาณาจักร และสหรัฐ
ภายใต้กติกาสัญญานี้ สหรัฐและสหราชอาณาจักรตกลงที่จะช่วยเหลือออสเตรเลียในการพัฒนาและใช้งานเรือดำน้ำพลังนิวเคลียร์ โดยเป็นการเพิ่มบทบาททางการทหารของชาติตะวันตกในภูมิภาคแปซิฟิก แม้ว่าในการประกาศร่วมของนายกรัฐมนตรีสกอตต์ มอร์ริซัน ของออสเตรเลีย, นายกรัฐมนตรีบอริส จอห์นสัน ของสหราชอาณาจักร และประธานาธิบดีโจ ไบเดิน ของสหรัฐ จะไม่มีการเอ่ยชื่อประเทศอื่นใด แต่แหล่งข่าวที่ไม่เปิดเผยชื่อจากทำเนียบขาวก็ระบุว่าการลงนามนี้ได้รับการวางแผนมาเพื่อต่อต้านอิทธิพลของประเทศจีนในภูมิภาคอินโด-แปซิฟิกซึ่งเป็นคำอธิบายที่นักวิเคราะห์เห็นพ้องต้องกัน นักวิเคราะห์และสื่อหลายรายยังมองว่าพันธมิตรดังกล่าวเป็นหนทางหนึ่งที่จะปกป้องสาธารณรัฐจีน (ประเทศไต้หวัน) จากการขยายตัวของประเทศจีน ข้อตกลงในการถ่ายทอดเทคโนโลยีเรือดำน้ำพลังนิวเคลียร์ได้รับการอธิบายว่าเป็นพฤติการณ์หนึ่งของการแผ่ขยายอาวุธนิวเคลียร์
ออคัสมีลักษณะเป็นข้อตกลงที่สืบทอดจากกติกาสัญญาแอนซัสซึ่งมีอยู่แล้วระหว่างประเทศออสเตรเลีย ประเทศนิวซีแลนด์ และสหรัฐ โดยประเทศนิวซีแลนด์ "ถูกกันออกไป" จากออคัสเนื่องจากมีนโยบายห้ามใช้พลังงานนิวเคลียร์ แต่ไม่มีคำแถลงอย่างเป็นทางการเกี่ยวกับประเด็นนี้  ในวันที่ 17 กันยายน 2021 ประเทศฝรั่งเศสเรียกตัวเอกอัครราชทูตประจำออสเตรเลียและสหรัฐกลับประเทศเนื่องจากข้อตกลงดังกล่าวมาพร้อมกับการยกเลิกข้อตกลงซื้อขายเรือดำน้ำระหว่างฝรั่งเศสกับออสเตรเลีย
ออคัสครอบคลุมประเด็นสำคัญ เช่น ปัญญาประดิษฐ์ สงครามไซเบอร์ สมรรถนะใต้น้ำ สมรรถนะในการโจมตีระยะไกล เป็นต้น นอกจากนี้ยังรวมถึงส่วนประกอบนิวเคลียร์ (ซึ่งอาจจำกัดอยู่เฉพาะสหรัฐและสหราชอาณาจักร) ในโครงสร้างพื้นฐานด้านการป้องกันนิวเคลียร์ ข้อตกลงนี้จะเน้นที่ความสามารถทางการทหารโดยแยกจากกลุ่มพันธมิตรแบ่งปันข่าวกรองไฟฟ์อายส์ซึ่งรวมประเทศนิวซีแลนด์และประเทศแคนาดาไว้ด้วย
อำเภอนิคมน้ำอูน
นิคมน้ำอูน เป็นอำเภอหนึ่งของจังหวัดสกลนคร